google/wiki40b huggingface dataset:
Terry Wayne Virts

Mladosť, vojenský pilot

Terry Virts sa narodil v Baltimore v štáte Maryland, vyrastal v neďalekej Columbii. Po strednej škole študoval matematiku (a francúzštinu) na Akadémii letectva Spojených štátov (angl. U.S. Air Force Academy), kde v roku 1989 získal titul bakalára.
Od roku 1989 slúžil v Letectve Spojených štátov amerických. Stal sa pilotom, lietal na stíhačkách F-16A, slúžil na Floride (Záložná letecká základňa Homestead), keď v roku 1992 základňu zničil hurikán Andrew, preletela jeho jednotka na Moodyho leteckú základňu v Georgii. V rokoch 1993–1994 slúžil v juhokórejskom Osane, v rokoch 1995–1998 v Nemecku. Tu vykonal 45 bojových letov s úlohou boja proti protivzdušnej obrane Iraku.
Roku 1997 úspešne absolvoval magisterské štúdium na (angl. Embry-Riddle Aeronautical University). V decembri 1998 absolvoval Školu skúšobných pilotov letectva (angl. USAF Test Pilot School) na Edwardsovej leteckej základni v Kalifornii. Potom na Edwardsovej základni zostal ako skúšobný pilot.

Astronaut

Prihlásil sa k 18. náboru astronautov NASA, úspešne prešiel výberom a 26. júla 2000 bol zaradený medzi amerických astronautov. V základnom kozmonautickom výcviku získal kvalifikáciu „pilota“ raketoplánu. V rokoch 2003–2007 zastával funkciu Capcomu (spojár komunikujúci s kozmonautmi) ôsmej až pätnástej Expedície na Medzinárodnej vesmírnej stanici (ISS) a misií STS-115, -116 a -117.
Dňa 5. decembra 2008 NASA zverejnila jeho vymenovanie do posádky letu STS-130. Do vesmíru odštartoval 8. februára 2010 na palube raketoplánu Endeavour. Cieľom misie bola doprava a inštalácia modulov Tranquility a Cupola na stanicu ISS. Let trval 13 dní, 18 hodín a 6 minút.
V júni 2012 bol zaradený do posádky Expedícií 42 a 43 na ISS s plánovaným štartom v novembri 2014, posádka bola súčasne záložná pre Expedíciu 40/41, ktorá štartovala v máji 2014.
Terry Virts je ženatý, má dve deti.

Zaujímavosť

Terry Virts a kolega astronaut Michael Fincke si v roku 2005 zahrali drobnú cameo úlohu inžinierov posádky kozmickej lode Enterprise NX-01 v epizóde „Toto sú cesty...“ (angl. „These Are the Voyages…“), poslednom diele sci-fi seriálu Star Trek: Enterprise.
Saint-Fort-sur-Gironde

Poloha

Obec má rozlohu 24,22 km². Najvyšší bod je položený 70 m n. m. a najnižší bod 2 m n. m.

Obyvateľstvo

Počet obyvateľov obce je 853 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eoin Colfer

Životopis

Narodil sa vo Wexforde na južnom pobreží Írska, kde vyrastal aj so 4 bratmi, otcom - učiteľom na základnej škole, historikom a hudobným skladateľom - a matkou, učiteľkou herectva. Prvýkrát kedy Eoin začal písať, to bolo ešte na základnej škole, písal pútavé príbehy o Vikingoch a rozprával ich všetkým kamarátom. Svoje príbehy písal na základe toho, čo sa naučil na hodinách dejepisu.
Keď skončil základnú školu, vyštudoval Univerzitu v Dubline kde študoval odbor Hlavný školský učiteľ ,vrátil sa naspäť do Wexfordu pracovať. V roku 1991 sa oženil a spolu so ženou 4 roky (1992-1996) cestoval a pracoval v Saudskej Arábii, Tunisku a v Taliansku.

Jeho prvá kniha, Benny a Omar , bola vydaná v roku 1998 podložená na jeho zážitkoch z Tuniska. Neskôr bola preložená do mnohých jazykov. Ďalšie vydanie nasledovalo 1999 a ďalšie nasledovali po nich. Po vydaní prvého zväzku Artemis Fowl v roku 2001 prestal Eoin učiť a sústredil sa čisto na písanie.
Povedal:“Neprestanem písať, kým ľudia neprestanú čítať alebo kým sa nezbláznim“. Eoin žije v Írsku so svojou ženou a dvoma deťmi.
Šaling (potok)

Prameň

Pramení vo Veporských vrchoch (podcelok Balocké vrchy), na severnom svahu vrchu Rozsypok (1 128 m n. m.), v nadmorskej výške približne 1 035 m n. m.
Les Nouillers

Poloha

Obec má rozlohu 24,15 km². Najvyšší bod je položený 64 m n. m. a najnižší bod 2 m n. m.

Obyvateľstvo

Počet obyvateľov obce je 633 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avaz Twist Tower

Avaz Twist Tower je výšková budova v Sarajeve,. S výškou 172 m (142 bez antény) je najvyššou budovou na Balkáne. Slúži ako sídlo populárnej bosnianskej novinovej spoločnosti Dnevni avaz.
Nachádza sa v obchodnej štvrti Sarajeva. Výstavba prebiehala od 2006 do 2008. Budova má 36 podlaží a 5 výťahov.
Sant’Andréa-di-Cotone

Poloha

Obec má rozlohu 8,91 km². Najvyšší bod je položený 1 046 m n. m. a najnižší bod 56 m n. m.

Obyvateľstvo

Počet obyvateľov obce je 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kokšov-Bakša

Dejiny

Prvá písomná zmienka o obci je z roku 1302. V minulosti bola známa pod názvom Boxa alebo tiež Baxa, no najmä ako Koksó-Baksa (Kokšov-Bakša, t.j. Bakša pri Kokšove, čiže pri terajších Valalikoch, kvôli rozlíšeniu dvoch Bakší v rámci vtedajšej Abovskej stolice). Tento názov bol v roku 1919 chybne preložený do slovenčiny ako Kokšov. Po roku 1945 sa už výhradne používa názov Kokšov-Bakša. Kokšov-Bakša bola kuriálnou (zemianskou) dedinou s poľnohospodárskym charakterom. Po morovej epidémii v rokoch 1739-1742 bola takmer celá vyľudnená a následne zaľudnená novým obyvateľstvom.
Saint-Sauveur (Finistère)

Poloha

Obec má rozlohu 13,24 km². Najvyšší bod je položený 202 m n. m. a najnižší bod 86 m n. m.

Obyvateľstvo

Počet obyvateľov obce je 760 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gaskonsko

Gaskonsko (franc. Gascogne) je historická oblasť v juhozápadnom Francúzsku. Do Francúzskej revolúcie bolo aj jednou z jeho provincií. Na území Gaskonska sa rozkladajú dnešné regióny: Akvitánsko a Midi-Pyrénées.
Soncourt

Poloha

Obec má rozlohu 3,91 km². Najvyšší bod je položený 429 m n. m. a najnižší bod 355 m n. m.

Obyvateľstvo

Počet obyvateľov obce je 55 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antimón

Fyzikálne vlastnosti

Antimón je kovového vzhľadu, má striebristú farbu, je krehký, zle vedie elektrinu a teplo. Za normálnych podmienok je chemicky stály, pri zvýšenej teplote reaguje so vzdušným kyslíkom za vzniku oxidu antimonitého. Okrem kovovej modifikácie existujú aj nekovové modifikácie - čierny a žltý antimón. Tieto sú značne nestabilné, pri zvyšovaní teploty bez prístupu vzduchu prechádzajú na kovovú formu.

Chemické vlastnosti

Antimón sa vyskytuje v oxidačných číslach od −3 až po +5. V elektrochemickom rade kovov sa nachádza napravo od vodíka, čo znamená, že reaguje s oxidujúcimi kyselinami. Reaguje tiež s halogénmi, sírovodíkom, za tepla aj so sírou, fosforom, arzénom a ďalšími prvkami. Všetky rozpustné zlúčeniny antimónu sú jedovaté.

Oxidy

Oxid antimonitý (Sb₂O₃) je kryštalická látka bielej farby, ktorá sa používa ako pigment, prísada pre zakalenie skla a keramiky, prípadne ako spomaľovač horenia v textíliách a polyméroch.

Sulfidy

Sulfid antimonitý (Sb₂S₃), v prírode sa vyskytujúci ako minerál antimonit sa používa v pyrotechnickom a v zápalkárskom priemysle. Sulfid antimoničný (Sb₂S₅) sa používa v lekárstve a pri vulkanizácii kaučuku.

Využitie

Antimón sa používa ako prísada do viacerých zliatin, z ktorých najznámejšie sú: tvrdé olovo a písmovina (z nej sa odlievajú nielen tlačiarske písmená, ale aj zvony). Prídavok antimónu je obvykle minoritný a zvyšuje mechanické vlastnosti (pevnosť) a odolnosť voči chemickým vplyvom. Zo zliatiny antimónu, medi a cínu, pokrytá vrstvou niklu, striebra a zlata je tvorená aj soška Oscara.
Ďalším odvetvím, kde sa využíva antimón je elektronický priemysel. Dopovaním kremíka atómami antimónu vzniká polovodič typu N, ktorý sa používa ako jedna zo základných surovín na výrobu diód a tranzistorov. Záznamová vrstva CD-ROM médií s možnosťou viacnásobného prepisu je tvorená zlúčeninou striebra, india, antimónu a telúru.
Priemyselne významné zlúčeniny antimónu sú sulfid antimonitý, používaný ako surovina na výrobu zápaliek, sulfid antimoničný, ktorý sa používa pri výrobe kaučuku a oxid antimonitý, používaný ako pigment.
Marcalský okres

Marcalský okres (maď. Marcali járás) je okres v juhozápadnom Maďarsku v župe Somogy. Jeho správnym centrom je mesto Marcali.
Saffirova-Simpsonova hurikánová stupnica

Saffirova-Simpsonova hurikánová stupnica je stupnica klasifikujúca tropické cyklóny severnej pologule, lebo prevyšuje sily "tropických níží" a "tropických búrok", a preto sa vytvárajú hurikány. Kategórie, na ktoré stupnica rozdeľuje hurikány, sú význačné silami ich príslušných silných vetrov. Klasifikácie sú v prvom rade vytvorené na zmeranie potenciálnej škody a záplav, ktoré hurikán spôsobí zosuvom. Saffirova-Simpsonova hurikánová stupnica sa používa výhradne pre kategorizovanie hurikánov formujúcich sa v Atlantickom oceáne a v severnej časti Tichého oceánu východne od medzinárodnej dátumovej hranice. V ostatných častiach označujú tropické cyklóny ako "cyklóny" a "tajfúny" a používajú vlastné klasifikačné stupnice.
Konanie (činnosť)

Konanie je zmysluplná činnosť človeka, ktorá sa vyznačuje relatívne uzavretou jednotou, istou vnútornou štruktúrou a časovým trvaním.
Konanie je predmetom praxeológie, psychológie a ďalších odborov.

Novoveký empirizmus

Konanie v novovekom empirizme je prírodný proces, ktorý sa môže stať predmetom prírodovedného poznania. Konanie je empirické príčinné pôsobenie alebo výsledok (účinok, následná udalosť, output) pôsobenia (stimulus, input) vonkajšku (prostredia) a protipôsobenia (reakcie, response) konajúceho (agens). Pritom protipôsobenie je podmienené povahou konajúceho. Konanie sa javí ako nevyhnutný následok oboch predpokladov (predchádzajúcich podmienok), t. j. vonkajšieho pôsobenia a povahy konajúceho. Keby sme presne poznali obidva predpoklady, mohli by sme konanie predikovať.

Gehlen

Konanie podľa Gehlena je najvlastnejšie premostenie medzi človekom a jeho prostredím; človek ako nedostatková bytosť iba svojím konaním nadobúda možnosť ako zabezpečiť svoje prežitie.
Ferrette (obec)

Poloha

Obec má rozlohu 1,94 km². Najvyšší bod je položený 640 m n. m. a najnižší bod 429 m n. m.

Obyvateľstvo

Počet obyvateľov obce je 828 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Červené more

Doprava

Červené more je vďaka Suezskému prieplavu dôležitou námornou cestou spájajúcou Stredozemné more a Indický oceán.
Existujú plány na premostenie Bab-al-Mandab či Tiranskej úžiny.
Azhdarchidae

Charakteristika

Azhdarchidy sú charakteristické dlhými spodnými končatinami a krčnými stavcami, dlhým a štíhlym zobákom a celkovo veľkou hlavou v pomere k veľkosti tela. Predtým sa predpokladalo, že lovili nad hladinou ryby za letu, dnes však prevláda názor, že zástupcovia tejto skupiny žili skôr nad pevninou a boli akousi obrou obdobou dnešných bocianov.
Katedra politológie Filozofickej fakulty Univerzity Pavla Jozefa Šafárika v Košiciach

Košické politologické dialógy

Katedra politológie Filozofickej fakulty Univerzity Pavla Jozefa Šafárika v Košiciach organizuje každoročne v novembri vedeckú konferenciu s medzinárodnou účasťou pod názvom Košické politologické dialógy: Kam kráčaš, demokracia. Na podujatí každoročne vystúpia renomovaní odborníci z oblastí politológie, sociológie a práva, a to tak z akademického prostredia aj z praxe.
Landéan

Poloha

Obec má rozlohu 27,31 km². Najvyšší bod je položený 208 m n. m. a najnižší bod 107 m n. m.

Obyvateľstvo

Počet obyvateľov obce je 1 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourron-Marlotte

Poloha

Obec má rozlohu 11,26 km². Najvyšší bod je položený 127 m n. m. a najnižší bod 52 m n. m.

Obyvateľstvo

Počet obyvateľov obce je 2 766 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Semilasso

Semilasso je kultúrne centrum v brnianskej štvrti Královo Pole, v ulici Palackého (čo. 126), na križovatke s ulicou Kosmova.

História

Pri cisárskej ceste vedúcej z Brna v smere na Svitavy, na okraji osady Ugartov, súčasti blízkeho Kráľova Pole, vznikol v prvej polovici 19. storočia zájazdový Morgensternův hostinec, ktorý patril k panstvu Schaffgotsch. V 30. rokoch 19. storočia sa tu, na pozvanie majiteľa panstva, na dlhší čas ubytoval knieža Hermann von Pückler-Muskau, okrem iného cestovateľ a spisovateľ, ktorý začal používať pseudonym Tulolasso (t. j. úplne vyčerpaný – z motta franc. Tout casse, tout passe, tout lasse, t. j. všetko sa rozbíja, všetko prechádza, všetko unavuje) a po čase Semilasso (t. j. spolovice oddýchnutý). Zároveň tu v roku 1836 dokončil svoj cestopis Semilasso in Afrika s fiktívnym hrdinom Semilassom, ktorý bol dobovým čitateľským hitom. Aj sám knieža von Pückler-Muskau sa stal miestnou populárnou postavou a dovolil pomenovať hostinec podľa neho: U Semilassa.
Hostinec sa stal kultúrnym centrom Královho Pole, kde sa v zdobenom sále organizovali miestne spoločenské akcie. V roku 1869 bola u Semilassa ukončená trať brnianskej konskej električky a na jeho dvore vznikla jedna z troch vozovieň, využívaná však iba za éry konskej električky. Roku 1900 bola trať z Brna elektrifikovaná. V blízkosti hostinca bol na prelome 19. a 20. storočia vybudovaný kultúrny dom v štýle historizujúcej eklektickej architektúry, ktorý prevzal meno Semilasso. Nová budova disponovala veľkou sálou, reštauráciou i záhradou. Od roku 1904 bol známy ako Robotnícky dom, lebo ho mal v prenájme Královopolský robotnícky spolok. Po druhej svetovej vojne ho pre kultúrne potreby využívala Královopolská strojírna a následne ho spravovalo Obvodné kultúrne a vzdelávacie stredisko Brno V. V priebehu druhej polovice 20. storočia bol kultúrny dom rôzne prestavovaný, napr. v 80. rokoch vznikla necitlivá dvorná dostavba, takže z pôvodnej budovy nakoniec fakticky ostal iba uličný obvodový múr s fasádou.
Roku 1999 bola na budove Semilasso odhalená pamätná tabuľa Karlovi Högerovi, ktorý tu herecky začínal. Z dôvodu neutešeného stavu objektu bola v rokoch 2002 – 2003 vykonaná celková rekonštrukcia podľa projektu ateliéru RAW. Reštauráciu a spoločenskú sálu s predsálim, balkónom a záhradou doplnila nárožná dvojpodlažná kaviareň so sklenenou vežou, ktorá sa stala novou dominantou stavby. Budova je v majetku mesta Brna, samotnú prevádzku kultúrneho centra zaisťuje od roku 2004 súkromná spoločnosť Glanc.
Nevyužívaná budova pôvodného hostinca v susedstve kultúrneho centra (na nároží ulíc Palackého a Metodějovej), ktorá sama pochádzala z druhej polovice 18. storočia, bola zbúraná na jar 2006. Na jej mieste bol v rokoch 2007 – 2009 postavený bytový dom Nové Semilasso.
Azerbajdžanské národné volejbalové družstvo žien

Azerbajdžanské národné volejbalové družstvo žien je národné družstvo žien, ktoré reprezentuje Azerbajdžan v medzinárodných volejbalových súťažiach a priateľských zápasoch. V Európskej lige 2016 skončilo na 1. mieste.
Giffordove prednášky

Giffordove prednášky (angl. Gifford Lectures) sú séria prednášok, ktorú každý akademický rok prednesie významný odborník v oblasti humanitných vied (hlavne teológie a filozofie) na piatich škótskych univerzitách (University of St Andrews, University of Glasgow, University of Aberdeen a University of Edinburgh). Založil ich vo svojom závete lord Adam Gifford († 1887) na „podporu a rozšírenie štúdia prirodzenej teológie v najširšom zmysle slova – inými slovami, poznania Boha.“ Prednášky bývajú spravidla vydané aj knižne. Mnohé z nich sa stali neskôr klasickými teologickými alebo filozofickými štúdiami.
Hra viacerých hráčov

Hra viacerých hráčov (alebo multiplayer) je herný termín prevzatý z angličtiny označujúci možnosť počítačovej hry alebo videohry hrať rovnakú hru v rovnaký čas viacerými hráčmi.
Opakom multiplayeru je singleplayer.

Herné servery a siete

Akčné hry ako Doom alebo Half-Life sa hrajú na tzv. dedikovaných serveroch. Tento server je určený pre koordináciu pohybu a chovanie hráča. Stará sa o mapu, na ktorej sa práve hrá, prípadne ju po skončení hry / kola vymení za inú (na niektorých serveroch je možné hlasovať pre mapu.)
Strategické hry oproti akčným hrám ponúkajú hranie cez tzv. herné siete. Najväčší z nich je Battle.net, ale existujú aj ďalšie siete ako GameSpy, WormNet, BlueByte Game Channel. Herné siete sú založené na peer-to-peer architektúre. Klient sa najskôr pripojí k serveru a tu do hernej miestnosti, kde môže chatovať s ostatnými hráčmi. Odtiaľ tiež môže zakladať hry, prípadne listovať zoznamom už založených hier a pripájať sa k nim. Tu sa funkcia servera obvykle končí – ak sú klienti prepojení, všetky ďalšie dáta (pozícia hráčov a ich jednotiek, chat v hre) sa rozosielajú priamo medzi nimi.
Dejan Iliev

Arsenal

V roku 2012 odišiel Iliev z klubu z jeho rodného mesta Belasica do londýnskeho Arsenalu, kde hral za mládežnícke tímy. Podpísal trojročný kontrakt, ktorý si v marci 2015 predĺžil až do júna 2018. V júni 2018 ho predĺžil opäť. Počas sezón 2017/18 a 2018/19 sa Iliev trikrát objavil na lavičke prvého tímu Arsenalu; prvýkrát to bolo v zápase s Norwichom v Carabao Cupe v októbri 2017, druhýkrát v zápase proti Karabachu a tretíkrát dokonca vo finále Európskej ligy UEFA proti Chelsea. Do hry však nezasiahol ani raz.

Sereď

V júli 2019 odišiel Iliev na jednoročné hosťovanie do slovenského klubu ŠKF Sereď. 22. júla 2019 debutoval za Sereď v zápase proti Spartaku Trnava vonku. Sereď prehrala 0–2.

Reprezentačná kariéra

Iliev reprezentoval Severné Macedónsko vo výbere do 19 aj do 21 rokov. Dohromady odohral desať zápasov. Bol povolaný aj do seniorskej reprezentácie, kde si odsedel na lavičke desať zápasov. Do hry sa nedostal ani v jednom zo zápasov.
Jarolím Janoštin

Životopis

Funkcionár basketbalového hnutia v Banskej Bystrici a na Slovensku. Otec basketbalistiek Anny Kotočovej-Janoštinovej, Silvie Janoštinovej. Dlhoročný funkcionár TJ Slávia PF Banská Bystrica a prvoligového Basketbalového klubu UMB Otčina Banská Bystrica, člen správnej rady.
23. februára 1998 ho v Banskej Bystrici zastrelil neznámy páchateľ.
Mário Sabo

Osobné informácie

Predtým, ako sa začal venovať kapele, bol poisťovacím agentom. Má ženu a dvoch synov 18 ročného Mária a 15 ročného Viktora (Mariuška). Býva v Čechynciach, na hlavnej ulici.
Klement III. (pápež)

Životopis

Narodil sa v Ríme as v roku 1130. Pápež Alexander III. (1159 - 1181) ho postupne menoval arcikňazom patriarchálnej baziliky Panny Márie Snežnej v Ríme (1166), diakonom v Sergio e Bacco (1179) a nakoniec kardinálom a biskupom v Palestrine, neďaleko Ríma (1180). Medzi 15. októbrom 1179 a 11. decembrom 1187 schvaľoval pápežské buly.

Krátko po svojom nástupe na pápežský stolec úspešne zmiernil konflikt medzi pápežom a rímskym obyvateľstvom, ktorý trval už pol storočia. 31. mája 1188 uzavrel s Rimanmi zmluvu, ktorá im zabezpečovala právo vyberať svojich úradníkov, zatiaľ čo v rukách pápeža zostala nominácia na guvernéra mesta.
Klement III. tiež podnietil anglického Henricha II. a francúzskeho kráľa Filipa II. Augusta k tretej križiackej výprave. Zaviedol tiež niekoľko malých reforiem cirkevných záležitostí. V apríli 1189 dojednal mier s cisárom Fridrichom I. Barbarossom. Vyriešil taktiež spory so škótskym kráľom Viliamom I. ohľadom výberu arcibiskupa v St Andrews a 13. marca 1188 zbavil škótsku cirkev podriadenosti biskupovi z Yorku, čím sa stala nezávislou od Ríma.
Napriek svojej zmierlivej politike nahneval cisára Henricha VI. pridelením Sicílie Tankredovi (1189 – 1194). Kríza vyvrcholila v čase pápežovej smrti, pravdepodobne v druhej polovici marca 1191.
Le Val-Saint-Éloi

Poloha

Obec má rozlohu 7,06 km². Najvyšší bod je položený 417 m n. m. a najnižší bod 257 m n. m.

Obyvateľstvo

Počet obyvateľov obce je 108 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-le-Bouillant

Poloha

Obec má rozlohu 12,37 km². Najvyšší bod je položený 252 m n. m. a najnižší bod 90 m n. m.

Obyvateľstvo

Počet obyvateľov obce je 298 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gáfu Dálu

Gáfu Alif (angl. Gaafu Alif alebo Gaafu Alif) je atol na Maldivách. Hlavné mesto atolu je Tinadú. Skladá sa zo 153 ostrovov, z toho 10 je obývaných. Počet obyvateľov je 18 767 . Atol riadi Ali Shareef Mohamed. Tento administratívny atol sa rozkladá na juhozápadnej časti prírodného atolu Huvadhu.
Pretože sa nachádzal v izolácii od severnejších atolov, a hlavného mesta Malé, dialekt na Gáfu Dálu je starší a významne rozdielna forma maldivčiny, v ktorom sa odzrkadluje vplyv jazyka sinhala.

Neobývané ostrovy

Aakiraahuttaa, Athihuttaa, Badéfodiyaa, Barahuttaa, Baulhagallaa, Bodehuttaa, Bodérehaa, Bolimathaidhoo, Dhékanbaa, Dhérékudhéhaa, Dhigérehaa, Dhigulaabadhoo, Dhinmanaa, Dhiyanigilllaa, Dhonigallaa, Dhoonirehaa, Ehéhuttaa, Ekélondaa, Faahuttaa, Faanahuttaa, Faathiyéhuttaa, Faréhulhudhoo, Farukoduhuttaa, Fatéfandhoo, Femunaidhoo, Fenevenehuttaa, Féreythavilingillaa, Fonahigillaa, Gaazeeraa, Gan, Gehémaagalaa, Gehévalégalaa, Golhaallaa, Haadhoo, Hadahaahuttaa, Hakandhoo, Handaidhoo, Havoddaa, Havodigalaa, Hevaahulhudhoo, Hiyanigilihuttaa, Hoothodéyaa, Hulheddhoo, Hunigondiréhaa, Isdhoo, Kaadeddhoo Island, Kaafaraataa, Kaafénaa, Kaalhéhutta, Kaalhéhuttaa, Kaashidhoo, Kadahalagalaa, Kadévaaréhaa, Kalhaidhoo, Kalhéfalaa, Kalhehigillaa, Kalhéhuttaa, Kalhéréhaa, Kanandhoo, Kandeddhoo, Kannigilla, Kautihulhudhoo, Kélaihuttaa, Keraminthaa, Kereddhoo, Kéyhuvadhoo, Kodaanahuttaa, Kodédhoo, Kodégalaa, Koduhutigallaa, Kodurataa, Konontaa, Kudhé-ehivakaa, Kudhéhulheddhoo, Kudhélifadhoo, Kudhérataa, Kudhukélaihuttaa, Kurikeymaahuttaa, Laihaa, Lifadhoo, Lonudhoo, Lonudhoohuttaa, Maadhoo, Maaéhivakaa, Maagodiréhaa, Maahéraa, Maahutigallaa, Maarehaa, Maavaarulaa, Maaveddhoo, Maguddhoo, Mainaadhoo, Mallaaréhaa, Mariyankoyya Rataa, Mathaidhoo, Mathihuttaa, Mathikera-nanahuththaa, Meehunthibenehuttaa, Menthandhoo, Meragihuttaa, Meyragilla, Mudhimaahuttaa, Odavarréhaa, Oinigillaa, Olhimuntaa, Olhurataa, Raabadaaféhéreehataa, Rahadhoo, Ralhéodagallaa, Reddhahuttaa, Rodhevarrehaa, Thelehuttaa, Thinéhuttaa, Ukurihuttaa, Ulégalaa, Vairéyaadhoo, Vatavarréhaa, Véraavillingillaa, Villigalaa
Castillon-la-Bataille (obec)

Poloha

Obec má rozlohu 5,68 km². Najvyšší bod je položený 104 m n. m. a najnižší bod 2 m n. m.

Obyvateľstvo

Počet obyvateľov obce je 2 886 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Penchard

Poloha

Obec má rozlohu 4,34 km². Najvyšší bod je položený 158 m n. m. a najnižší bod 98 m n. m.

Obyvateľstvo

Počet obyvateľov obce je 1 055 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hviezdna loď Galactica (miniséria)

Hviezdna loď Galactica (orig. Battlestar Galactica) z roku 2003 je vedecko-fantastický miniseriál, ktorý je remake rovnomenného seriálu z roku 1978. Bol prvýkrát vysielaný na kanáli Sci-Fi Channel (dnes SyFy) 8. decembra 2003. Jeho divácky úspech vyústil do pravidelného televízneho seriálu, ktorý mal premiéru na Sky One 18. októbra 2004.

Dej

Cyloni, ktorí boli vytvorení človekom, sa vzbúrili. Napadli 12 kolónií obývaných ľuďmi a takmer všetkých vyvraždili. Posádka krížnika Battlestar Galactica sa spolu so zvyškom ľudskej civilizácie vydáva na ďalekú cestu, aby našli legendárnu Zem, 13. kolóniu, kde ľudia žijú v harmónii a v mieri.
Erik Hornung

Životopis

Prof. emer. Dr. phil. Erik Hornung sa narodil v lotyšskej Rige v roku 1933. PhD. dosiahol na Univerzite v Tübingene v roku 1956. Od 1967 do 1998 bol profesorom egyptológie na Bazilejskej univerzite. Jeho hlavnou výskumnou oblasťou sú staroegyptské pohrebné texty a Údolie kráľov. Medzi 1963 a 1967 publikoval prvé vydanie Knihy Amduat v troch dieloch. Griffiths (1990) označuje Hornunga za najerudovanejšieho odborníka na tento druh literatúry.
Jeho kniha Der Eine und die Vielen – altägyptische Götterwelt (Jediný a viacerí – staroegyptský svet božstiev, anglický preklad Conceptions of God in Ancient Egypt, The One and the Many) sa stala jeho najlepšou. V nej nadväzuje na prácu Henriho Frankforta a jeho „mnohonásobnosti prístupov“, a na „komplementárne“ narábanie s egyptskými spôsobmi myslenia Johna A. Wilsona. Tvrdí, že „každý, kto berie vážne dejiny, nemôže pokladať za rozhodujúcu len jednu metódu. Je to rovnaké aj v prípade toho, kto berie vážne vieru.“
Hornung sa v 1988 stal podpredsedom Spoločnosti priateľov kráľovských hrobiek v Egypte.
Cumières (Marne)

Poloha

Obec má rozlohu 2,99 km². Najvyšší bod je položený 215 m n. m. a najnižší bod 66 m n. m.

Obyvateľstvo

Počet obyvateľov obce je 838 (2009).
Nasledujúci graf zobrazuje vývoj počtu obyvateľov v obci.
Zdroje: INSEE